- Hindi News
- National
- श्रम व खेल मंत्री के गृह जिले कोरिया में दोनों मंत्रालय चल रहे प्रभारी अधिकारी के भरोसे
श्रम व खेल मंत्री के गृह जिले कोरिया में दोनों मंत्रालय चल रहे प्रभारी अधिकारी के भरोसे
भास्कर संवाददाता | बैकुंठपुर
कोरिया छत्तीसगढ़ के श्रम व खेल मंत्री भैयालाल राजवाड़े का गृह जिला है। बावजूद इसके उनके अपने ही जिले में दोनों विभागों का हाल ठीक नही है। प्रभारी अधिकारियों के भरोसे दोनों विभाग चल रहे है जिसके चलते यहां काम करने वाले लोगो को भी परेशानियों का सामना करना पड़ रहा है।
भैयालाल छत्तीसगढ़ सरकार में खेल श्रम जनशिकायत और युवा कल्याण विभाग के मंत्री है। श्रम मंत्री भैयालाल राजवाड़े का अपना जिला बिना श्रम अधिकारी के चल रहा है। यहां का प्रभार पडोसी जिले सूरजपुर में पदस्थ लेबर ऑफिसर के के सिंह के पास है। अगर आपको इनसे मिलना हो तो इनके बैठने का यहाँ कोई दिन निर्धारित नहीं है। वे एक साल से अधिक समय से प्रभार पर हैं। इतना ही नही जिले में दो उप श्रम निरीक्षक के पद भी खाली पड़े हैं। एक कल्याण निरीक्षक यहां संविदा पर कार्य कर रहे हंै तो 9 कंप्यूटर आपरेटर प्लेसमेंट कर्मचारी के बतौर यहां कार्यरत है। यहां पदस्थ श्रम निरीक्षक एमएल झलरिया ही पूरा काम देखते हैं जिनके द्वारा श्रम मंत्री को भी होने वाली परेशानी के बारे में बताया गया। विभाग द्वारा चलाई जा रही 57 तरह की योजनाओं का लाभ लेने आवेदक आते हैं लेकिन अधिकारी के न होने से उन्हें समय पर योजना का लाभ नही मिल पाता। ज्यादा जरूरी काम होने पर फाइल को दस्तखत के लिए साहब के पास सूरजपुर लेकर जाना पड़ता है। अब श्रम मंत्री दूसरे प्रमुख खेल एवं युवा कल्याण विभाग पर नजर डालते हैं।
अधिकारी बैठते हैं
प्रभारी अधिकारी निर्धारित रोस्टर के तहत इन कार्यालयों में बैठते हंै और काम करते हैं। -एस प्रकाश, कलेक्टर कोरिया
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva